section_heading: Recenzije
paragraph_text: Eduardo Rivadavia, glazbeni kritičar sa stranice AllMusic, dao je albumu četiri i pol od pet zvjezdica te je komentirao: "Samael je nastavio evoluirati sve dalje iz svojih skromnih nekro-black metal početaka s objavom svojeg iznimno bitnog trećeg albuma Ceremony of Opposites 1994. godine. Iako su black metal osnove i nekoliko death i thrash metal obilježja još uvijek podupirali stil skladanja ovog švicarskog sastava, na [albumu] je također prisutna klinička, ledena preciznost (izvorno iz industrijalne glazbe) koja je brzo nadirala na novim nasilnim pjesmama kao što su "Black Trip", "Son of Earth" i "Mask of the Red Death. [...] S većim dodatkom klavijaturističke pozadine i gotički-inspiriranim sintesajzerskim zborskim vokalima na zloćudnome materijalu kao što su "Celebration of the Fourth" i naslovna pjesma, Samael je vjerojatno dosegnuo razrijeđeni zrak koji dolazi s otkrićem jedinstvenog i izvornog stila."<ref> AllMusic Recenzija Pristupljeno 7. kolovoza 2016.